হদলনারায়ণপুর গ্রামে ঢোকবার মুখেই একটি দালান মন্দির চোখে পড়ে| গ্রামে এটি ব্রহ্মাণী দেবীর মন্দির বলে পরিচিত| কষ্ঠিপাথরের এই অনিন্দ্যসুন্দর মূর্তিটির উচ্চতা ৫ ফুট ১০ ইঞ্চি ও প্রস্থ ২ ফিট ১১ ইঞ্চি| তবে এই মূর্তিটির পায়ে, দুই পাশে এবং পিছনের খিলানে সবশুদ্ধু পাঁচটি প্রজ্জ্বলিত অগ্নিকুন্ডের অনুকৃতি থেকে একে "পঞ্চকুন্ডাঅগ্নিমধ্যস্থা" পার্বতী বলে অনুমান করা যেতে পারে|

এই দেবীর ইতিহাস বেশ চিত্তাকর্ষক| গ্রামের লোককথা অনুসারে কোন এক "মুড়োকাটা" চক্রবর্তী এই অঞ্চলের গাছের মুড়ো কেটে এখানে বসতি স্থাপন করেন| তাঁর বিধবা মেয়ে স্বপ্নাদেশ পেয়ে দামোদরের এক গভীর দহ থেকে এই মূর্তি উদ্ধার করেন|

এই লোককথার ভিন্নমত আছে| অন্য মতে রানী ময়রা নামক এক তাম্বুলি মহিলা স্বপ্নাদেশ পান| তার কথা শুনে গ্রামের লোকজন দামোদরের পাশে গভীর কাদার ভিতর থেকে মূর্তিটি উদ্ধার করে ব্রহ্মাণী দেবী হিসাবে গ্রামে 
প্রতিষ্ঠিত করে|

স্থাপত্য
ব্রহ্মাণী মূর্তির ইতিহাস
ইতিহাস
মন্ডল পরিবারের গোড়ার কথা